cyanic-selkie/wikianc huggingface dataset:
Medienhype
Am Englesche bedeit d'Verb "to hype (up)": mat dramatesche Methoden Interessi ervirruffen; oder innovativ, mä mat lusche Methode Reklamm maachen.
(253) Mathilde
Den (253) Mathilde ass en Asteroid vun der Haaptasteroidenceinture mat engem mëttleren Duerchmiesser vu ronn 50 km. Am Juni 1997 ass d'Raumsond NEAR-Shoemaker op enger Distanz vun 2.400 km laanscht de Mathilde geflunn an hat Daten a Fotoen op d'Äerd geschéckt.
D'Uewerfläch vum Mathilde ass däischter, méi schwaarz wéi Kuelen. Den Asteroid gehéiert zu der Spektralklass Cb an der SMASS-Klassifikatioun an däerft cheemesch änlech opgebaut si wéi d'kueleg Chondritten, eng Grupp vu kuelestoffhaltege Steemeteoritten. De Mathilde ëmkreest d'Sonn op enger exzentrescher Bunn, déi bis an de baussenzege Beräich vun der Haaptasteroidenceinture reecht. E rotéiert nëmme ganz lues ëm seng eegen Achs an huet eng vun de längste Rotatiounsperiode vun de bekannten Asteroiden. D'Haaptkennzeeche vun der Mathilde-Uewerfläch ass e risegen Aschlagkrater vun 10 km Déift. D'Tatsaach, datt de Mathilde bei dësem Impaktereegnes net zerstéiert gouf, léisst dorop schléissen, datt den Asteroid kee kompakte Kierper ass, mä eng Usammlung vu Brochstécker (rubble pile), déi duerch déi schwaach Gravitatioun zesummegehale ginn. Dorop deit och déi kleng Dicht vun 1,3 g/cm3 hin, déi aus der Bunnoflenkung vun der Sond bestëmmt konnt ginn.
Et gëtt ugeholl, datt den (253) Mathilde no der Fra vum Astronom Maurice Loewy genannt gouf.
Ramasse (Spunnes)
Ramasse ass e Spunnes, bei deem Kaarte vum engem ganze Kaartespill op de Buedem gehäit ginn a mussen opgeraf ginn. Dohier kënnt och den Numm "Ramasse", aus dem Franséische "ramasser", fir "oprafen".
Reegelen
Fir Ramasse ze spille brauch een e Kaartespill, een deen d'Spill kennt an d'Kaarten ausdeelt, an een dee wëll an d'Spill initiéiert ginn, d'Reegelen awer nach net kennt. Deen deen ausdeelt annoncéiert am Ufank vum Spill "Ramasse!" a wërft d'Kaarten d'Luucht. Deen deen initiéiert gëtt, muss d'Kaarten da vum Buedem (oder wou se soss gelant sinn) oprafen.
Berles-au-Bois
Berles-au-Bois ass eng franséisch Gemeng am Departement Pas-de-Calais an der Regioun Hauts-de-France.
Chuy Bravo
De Jesús Melgoza, gebuer de 7. Dezember 1956 a gestuerwen de 14. Dezember 2019, war en US-amerikanesche Stand-up-Komiker a Schauspiller. Hien huet ënner Mikrosomie gelidden a war deemno just 130 cm grouss.
Pisces-Zwerggalaxis
D'Pisces-Zwerggalaxis, och bekannt als LGS 3, ass eng irregulär geformt Zwerggalaxis am Stärebild Pisces a méiglecherweis eng Begleetgalaxis vum M33 (Dräiecksgalaxis). Si läit ronn 2,5 Millioune Liichtjoer vun eis ewech. D'Galaxis huet e Radius vun nëmmen 850 Liichtjoer, an huet um Himmel eng Gréisst vun 2 Bouminutten.
D'Pisces-Zwerggalaxis ass teleskopesch schwéier z'observéieren, well si eng visuell Magnitude vu +14,3 mag an eng kleng Flächenhellegkeet huet. D'Galaxis gouf vun den Astronomen Charles T. Kowal, Kwok-Yung Lo a Wallace L. W. Sargent op fotografesche Placken entdeckt, déi am Oktober 1978 opgeholl gi waren.
Si huelen un, datt se zu der lokaler Grupp gehéiere kéint an hu s'an enger Lëscht publizéiert, déi se mat "Local Group Suspected" (LGS) bezeechent hunn. An der Lëscht sti fënnef Objeten, vun deenen der dräi als potentiell, bis elo onbekannt Membere vun der lokaler Grupp ugesi goufen. Déi nei entdeckt Galaxis steet op der drëtter Plaz, dofir d'Bezeechnung LGS 3.
Attack (Film 1956)
Attack ass en US-amerikanesche Krichsfilm vum Robert Aldrich aus dem Joer 1956 nom Theaterstéck  Fragile Fox vum Norman Brooks.
Ëm wat geet et am Film?
Am Joer 1944 am Zweete Weltkrich versichen US-amerikanesch Zaldoten ënner Leedung vun hirem Läitnant Joe Costa (Jack Palance) en däitsche Bunker ze erueweren. Wéi si Verstäerkung ufroen, schéckt de Captain Erskine Cooney (Eddie Albert) hinne se net, a bal de ganze Grupp gëtt vun den Däitschen erschoss…
CFL-Busdéngscht
Den CFL-Busdéngscht ass e Bussystem zu Lëtzebuerg, dee vun der CFL bedriwwe gëtt an den Transport op enger Rei Linnen am ganze Land garantéiert. Verschidde Linne si fir de Schülertransport bestëmmt. Den CFL-Busdéngscht ass domat haut een Element vum RGTR.
Situatioun virun der Grënnung vum Busdéngscht
Bei der Grënnung vun der CFL 1946 war an de Statuten am Artikel 4 scho virgesinn, datt Eisebunnslinnen oder Deeler dovun, wou de Betrib sech als defizitär géif erweisen, reduzéiert oder ganz agestallt kéinte ginn an den Transport duerch en anert Verkéiersmëttel assuréiert ginn.
Am Joer 1948 ass dovu fir d'éischt Kéier Gebrauch gemaach gi fir d'Eisebunnslinne Grondhaff – Beefort, Kruuchten – Fiels an Dikrech – Veianen zouzemaachen a mat Bussen z'ersetzen. D'Konzessioun fir déi Buslinne goung un d'CFL, se sinn awer am Optrag vun der CFL vu private Busfirmae bedriwwe ginn. Eréischt vun 1958 u sinn dës Buslinne vum CFL-Busdéngscht iwwerholl ginn.
Grënnung vum Busdéngscht
Am Joer 1952 gouf den CFL-Busdéngscht mat 6 Bussen an d'Liewe geruff. Doduerch sollt et méiglech sinn den Transport op Substitutiounsstrecken duerch eege Mëttel ze garantéieren. Déi éischt Streck déi befuer ginn ass, war d'Streck Näerden – Maartel.
Déi éischt 6 Busse vum Typ Chausson ASH52 sinn den 13. September 1952 vun der Firma Chausson geliwwert ginn. Duerno sinn déi éischt Leit, déi sech als Buschauffer gemellt haten, vun de Vertrieder vum Hiersteller mat de Busse vertraut gemaach ginn. De Linnebetrib ass den 12. November 1952 opgeholl ginn. De Jean-Pierre Blitgen war de Chauffer um éischte Bus.
Am Joer 1953 ware schonn 13 Bussen am Asaz an d'Zuel ass an de Joren duerno stänneg eropgaange bis eng Zuel vu zirka 50 Bussen erreecht war an duerno méi oder manner konstant bliwwen ass. De Stationement vun de Busse war an der Stad am Ufank direkt riets nieft der Gare a si hunn d'Stroossebild besonnesch an den 1950er a 60er Joren do staark markéiert.
Substitutiounsstrecken
No an no sinn d'Schmuelspuerstrecken zou gemaach ginn. Et waren awer och Deeler vun den Normalspuerstrecken, déi net rentabel genuch waren, vun der Rationaliséierung betraff. Op de Strecken Ëlwen – Wilwerdang (1950), Iechternach – Gréiwemaacher (1954), Dikrech – Iechternach (1964) a Péiteng – Ettelbréck (1967) ass den Eisebunnsbetrib agestallt an duerch Bussen ersat ginn. Dobäi ass versicht ginn, de Streckeverlaf sou genee wéi méiglech d'selwecht wéi déi fréier Eisebunnslinn ze fueren.
CFL-CRL
Mam Zoumaache vun der Eisebunnslinn Péiteng – Ettelbréck am September 1967 gouf duerch den deemolegen Transportminister Albert Bousser eng Harmoniséierung vun den ëffentleche Persounentransporter iwwer d'Strooss ugestrieft. Doduerch ass d'CFL Konzessionär vun den ëffentleche Buslinnen am ganze Land ginn a krut d'Organisatioun a Verwaltung vun de Busse vun der Kooperativ Compagnie Routière Luxembourgeoise (CRL) uvertraut. Dës nei Organisatioun war fir déi privat Autobusfirme vu groussem Virdeel an och fir d'CFL zefriddestellend.
Originnsbezeechnung
Originnsbezeechnunge vun Agrarproduiten a Liewensmëttel si Produktnimm, déi eng direkt geographesch Zouuerdnung erméiglechen, wéi bei den Thüringer, oder déi fest enger Regioun zouzeuerdne sinn, wéi beim Sherry.
CFL-Busdéngscht
CFL-CRL
Am éischte Joer vum Bestoen 1968 si vun de private Bussen zirka 2,813 Millioune km gefuer ginn. Vum CFL-Busdéngscht si 640 000 km gefuer ginn an zousätzlech op de Substitutiounsstrecken zirka 3,171 Mio km, wat en Undeel vu 57,5 % ausgemaach huet.
Originnsbezeechnung
Gebrauch an der Europäescher Unioun
Originnsbezeechnunge sinn dacks Objet vu Sträitfäll, soudatt sech och d'Europäesch Unioun deem Theema ugeholl huet, an 1992 déi éischt Reegelen opgesat huet zum Schutz vu geographeschen Indicatiounen an Urspronksbezeechnunge fir Agrarproduiten a Liewensmëttel.
Nom Artikel 13 vum Reglement (CEE) Nr 2081/1992 sinn enregistréiert Denominatioune rechtlech geschützt géint all Mëssbrauch vum Numm oder Imitatioun, souguer wann déi reell Originn vum Produit uginn ass oder d'geschützten Denominatioun iwwersat oder begleet ass vun enger Expressioun wéi "Genre", "Typ" oder "no der Aart vun".
CFL-Busdéngscht
CFL-CRL
Am Joer 1977, dat lescht komplett Joer vun deem koordinéierte Transportsystem CFL-CRL, si vun de private Bussen zirka 5,734 Mio km gefuer ginn a vum CFL-Busdéngscht 727 000 km plus 3,121 Mio km op de Substitutiounsstrecken, wat en Undeel vu 40,2 % ausgemaach huet.
RGTR
Duerch en Ofkommes vum 25. Februar 1978 tëscht dem deemolegen Transportminister Josy Barthel an dem President vum CFL-Verwaltungsrot krut d'CFL d'Konzessioune fir de Betrib vun de Strecke vum ëffentleche Persouneverkéier oferkannt an de koordinéierte System gouf vum 1. Mäerz 1978 un direkt dem Verkéiersministère ënnerstallt. D'CFL kruten awer déi technesch Organisatioun an d'Comptabilitéit vun der neier Organisatioun Régime général des transports routiers (RGTR) auszeféieren. Fir d'Organisatioun an de Betrib op de Substitutiounsstrecken ass d'CFL weiderhin direkt zoustänneg bliwwen.
Originnsbezeechnung
Gebrauch an der Europäescher Unioun
Nationalstaatlech Virbiller dofir sinn ë. a. den AOC-Sigel an der Schwäiz, a Frankräich an a Marokko.
CFL-Busdéngscht
Ofschafe vun de Substitutiounsstrecken
Am Joer 1995 si vun de private Busse fir den RGTR zirka 14,499 Mio km a vum CFL-Busdéngscht 763 000 km gefuer ginn. Op de Substitutiounsstrecke sinn zirka 3,368 Mio km gefuer ginn. De ganzen Undeel vum CFL um ëffentleche Busverkéier huet (ouni den TICE an AVL) deemno 27,0 % ausgemaach.
Originnsbezeechnung
Gebrauch an der Europäescher Unioun
D'EU-Gemeinschaftszeechen ënnerscheet tëscht dräi Niveauen, bei deenen et schrëttweis manner streng zougeet:
Geschützt Urspronksbezeechnung (fr. AOP)
D'geschützt Urspronksbezeechnung seet datt Produktioun, Verschaffen an Elaboratioun vun engem Produit an engem bestëmmte geographesche Gebitt no unerkannten a festgeluechte Prozedure geschitt ass. Dozou zielt z. B. d'Parma-Ham aus Italien, de Feta-Kéis aus Griicheland oder de Schampes aus Frankräich. Grondlag fir de Gebrauch vun deem Gemeinschaftszeechen ass d'Reglement (CE) Nr 628/2008.
CFL-Busdéngscht
Ofschafe vun de Substitutiounsstrecken
Duerch e Reglement vum 1. Juli 1996 sinn d'Substitutiounsdéngschter vun der CFL op de fréieren Eisebunnslinnen ofgeschaaft ginn. D'Busse sollte vun do un op deene Strecken agesat ginn, wou se déi bescht Leeschtung bréngen. Déi Déngschter sollten duerch Kontrakter tëscht der Regierung an de Verantwortleche vum CFL gereegelt ginn.
Originnsbezeechnung
Geschützt Urspronksbezeechnung (fr. AOP)
Aner Sproochen:
Geschützt geographesch Indicatioun (fr. IGP)
Fir eng geschützt geographesch Indicatioun geet et duer wann e vun de Fabrikatiounsniveauen (Produktioun, Verschaffen oder Elaboratioun) an engem bestëmmten Originnsgebitt geschitt ass. Hei z'ernimme wier notamment den Thüringer aus Däitschland. D'Attributioun vun deem Label ass haaptsächlech duerch d'Reglement (CE) Nr 628/2008 gereegelt.
CFL-Busdéngscht
50-Joerfeier
De 50. Gebuertsdag vum CFL-Busdéngscht gouf den 12. November 2002 duerch eng Séance académique a Presenz vum deemolegen Transportminister Henri Grethen a vum deemolegen CFL-Generaldirekter Alex Kremer gefeiert.
Originnsbezeechnung
Geschützt geographesch Indicatioun (fr. IGP)
Aner Sproochen:
CFL-Busdéngscht
De Bus 33
Deen drëtten CFL-Bus mat der Nummer 33 vun 1987 (Van Hool A120/40-2) gouf den 8. Januar 2015 vum Veräin Retrobus asbl vu Baudour op Lëtzebuerg rapatriéiert fir do an de Joren duerno vun de Veräinsmembere restauréiert ze ginn.
Originnsbezeechnung
Garantéiert traditionell Spezialitéit (fr. STG)
D'garantéiert traditionell Spezialitéit bezeechent keng geographesch Originn, mä nëmmen eng traditionell Zesummesetzung oder eng traditionell Elaboratiounsprozedur vum Produit. Zu där Kategorie gehéiert z. B. de Mozzarella. De Gebrauch vun deem Gemeinschaftszeeche gëtt bestëmmt duerch d'Reglement (CEE) Nr 1848/1993.
CFL-Busdéngscht
De Bus 33
De Bus gouf 1997 vun der CFL un Autobus de Genval verkaaft. Zu Genval war en och nach zirka 10 Joer a Betrib. Duerno huet e Privatmann de Bus kaaft fir e Wunnmobil draus ze maachen, wat awer net realiséiert gouf. Déi lescht Jore stoung en nëmmen nach op enger Wiss.
Originnsbezeechnung
Garantéiert traditionell Spezialitéit (fr. STG)
Aner Sproochen:
Europäesche Regëster
D'geschützt Bezeechnunge ginn an den europäesche Regëster vun de geschützten Urspronksbezeechnungen an de geschützte geographeschen Indicatiounen agedroen, dat vun der Europäescher Kommissioun als "DOOR"-Lëscht gefouert gëtt.
CFL-Busdéngscht
Bus-Garage
De Bus-Atelier vum CFL-Busdéngscht gouf vun Ufank un zu Bouneweg an der méi nërdlecher Rotonde fir de Besoin vum Busbetrib ageriicht. De Paul Schmit war den éischte Leeder vum Atelier. De Bus-Atelier war bis 2006 an der Rotonde.
Edmond Schmitt
Biographesches
Den Edmond Schmitt, dee sech 1944 der Zwangsrekrutéierung duerch d'Nazien entzunn hat, war vun 1945 bis 1947 als Fräiwëllegen an der Lëtzebuerger Arméi, wou hien et bis zum Kaperol bruecht huet.
Vun 1944 bis 1951 huet den Edmond Schmitt Liichtathletik bedriwwen (100 m, 200 m, 400 m); hie war Member vun der Nationalequipe a Grënner vum Rëmelenger Liichtathletikveräin (1948). Hie war och am "Comité technique" an am "Comité central" vum Liichtathletikverband.
Berufflech war den Edmond Schmitt am Journalismus an an der Publicitéitsbranche aktiv:
Den Edmond Schmitt war de Grënner (1953) a Proprietär vun der Publicitéitsagence Schmitt Publicité. Hien hat Exklusivpublicitéitskontrakter mat "De Lëtzebuerger Sport" vun 1953 bis 1961, "Le Républicain Lorrain-France Journal" vun 1961 bis 1976, "Dernières Nouvelles d'Alsace" vun 1977 bis 1987, "Luxemburger Wort" vun 1977 bis 1987. Zanter 1987 ass hien an der Pensioun.
Den Edmond Schmitt war Grënnungsmember a Vizepresident (1993) vun de "Käercher Schlassfrënn" a bis 2006 verantwortlech fir dem Veräi seng Relatioune mat der Press.
Vun 1972 bis 2002 huet den Edmond Schmitt zu Bartreng gewunnt, wou e vun 1987 bis 2000 am Gemengerot war (CSV). Zanter 2002 lieft hien zu Munneref.
Den Edmond Schmitt ass den Auteur vu sechs Romaner an hien huet och Dréibicher fir de Film an d'Televisioun geschriwwen.
Wadeck Stanczak
De Wadeck Stanczak, gebuer als Wadek Jean André Stanczak den 30. November 1961 zu Arpajon, ass e franséische Schauspiller.
Bech (Homonymie)
Bech steet fir:
Sombrin
Sombrin ass eng franséisch Gemeng am Departement Pas-de-Calais an der Regioun Hauts-de-France.
Crête des Flandres
D'Crête des Flandres ass eng Linn vu bis zu 50 Meter héije Koppen am flaache Land nërdlech vun de Monts de Flandre.
Se zitt sech am grousse Ganze vun Diksmuide bis op Aarsele a war am Éischte Weltkrich eng strateegesch Linn déi vun den Alliéierten tëscht dem 27. September an dem 10. Oktober 1918 eruewert gouf.
Heillecourt
Heillecourt ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Aprikos
D'Aprikos ass d'Fruucht vum Aprikosebam (Prunus armeniaca) aus der Gattung Prunus an der Famill vun de Rosaceae.
Dës Steefruucht kënnt ursprénglech aus Nordost-China, vu wou se no Westen hi verbreet gouf. Den Numm vun der Spezies Armeniaca weist drop hin, datt et d'Géigend vum haitegen Armenien war, vu wou se zur Réimerzäit via Griicheland am Mëttelmierraum an a Südeuropa verbreet gouf. Méi spéit war et virun allem am ungaresche Flaachland, wou Aprikose gezillt goufen. Hautdesdaags ginn an Europa d'Aprikose virun allem a Spuenien an an Italie gezillt. D'Tierkei (absënns d'Provënz Malatya) produzéiert 85 % vun der Weltproduktioun vu gedréchenten Aprikosen an Aprikosekären.
2010 huet d'Tierkei 476.132 t produzéiert, op zweeter Plaz war den Iran mat 400.000 t. Duerno koumen Usbekistan mat 325.000 t an Italie mat 252.892 t
Beschreiwung
Op eegenem Stamm ginn Aprikosebeem gewéinlech 6 m, alt bis zu 10 m héich. Dofir gëtt an der Zuucht meeschtens e Stamm geholl, deen net sou héich wiisst, woudrop d'Äscht déi Friichten droe sollen, geprafft ginn. D'Schuel vum Stamm ass glat a blénkeg roudelzeg-brong. D'Blieder si 5 bis 10 cm laang, 3 bis 7 cm breet, gréng gefierft, breet eefërmeg bis ronnelzeg oval, an uewe spatz. D'Bléien, déi virun de Blieder kommen, sti meeschtens eenzel, méi rar a Koppelen. Se hunn en Duerchmiesser vun ongeféier 2,5 cm auf. De Bléiebecher besteet aus 5 Kielechblieder a 5 Krounblieder. Déi si blatzeg-rosa bis wäiss a sinn 10 bis 15 mm laang. Et gëtt eng 20, alt bis 30 Stëbsblieder.
D'ausgewuesse Fruucht huet en Duerchmiesser vu 4 bis 8 cm ass bal kugeleg, huet e liichte samettege Flom an ass hellgiel bis orangerout gefierft. Déi Säit wou se méi Sonn kritt, huet dacks karminrout Flecken oder Tëppelen. Laanscht eng Säit ass vun uewen no ënnen eng Fuer. De Kär sëtzt labber bannendran a léisst sech liicht vum Fruuchtfleesch lassmaachen.
Kulturell Aspekter
An Europa goufen Aprikose laang fir Aphrodisiaka gehalen. Am William Shakespeare sengem A Midsummer Night's Dream oder am John Webster sengem The Dutchess of Malfi komme se z. B. an där Funktioun vir.
A China si se Symbol fir e jonkt Meedchen oder och fir e Wonsch no Kanner.
Etymologie
D'Wuert Aprikos geet op dat laténgescht praecox „fréi zeideg“ zeréck. Iwwer dat byzantinesch-griichescht πρεκόκκια prekókkia goung d'Wuert an d'Arabescht als |البرقو al-barqūq iwwer, vu wou et, mam Artikel-Prefix al- vum Portugiseschen (albricoque) a vum Spueneschen (albaricoque) iwwerholl gouf, a vun do aus iwwer d'Franséisch (abricot) an d'Hollännescht (abrikoos) an déi meescht aner europäesch Sproochen.
Gebrauch
Aprikose kënne réi giess ginn, mä ginn och gär als Gebeess oder Kraut verkacht, op Taarte geluecht, oder fir Drëpp gebrannt oder als Likör verschafft. An Éisträich si s'als Marille ganz populär, do gi se an de Marillenknödel an a Fueskichelcher, Beigneten (Marillenkrapfen) oder Fluede verschafft, och an d'Sachertorte kënnt däers Gebeess, et gëtt Marillefester, asw.
De Som am Stee gesäit aus wéi eng kleng Mandel, schmaacht batter an no Marzipan. Et ass Amygdalin dran an ass also gëfteg. Et soll een, wann iwwerhaapt, net méi wéi een oder zwéin där Kären am Dag iessen.
Diss (Rap)
En Diss oder Disstrack ass e Lidd, dat mam Zil opgeholl gouf, enger anerer Persoun oder Grupp säin Net-Respekt auszedrécken. Musikalesch Parodien oder aner Attacke gouf et zwar scho méi laang, mä eréischt am Hip-Hop, besonnesch am Gangsta Rap, huet sech den Diss zu engem Trend entwéckelt.
En Diss ka Beleidegungen oder Menacen enthalen, an/oder originell sinn. ,
Aus dem Begrëff huet sech och d'Verb "dissen" entwéckelt.
Deklinatiounsachs
D'Deklinatiounsachs ass e Begrëff aus der Astronomie a bezeechent ee vu véier méigleche Fräiheetsgrade vun engem astronomeschen Teleskop. Laanscht der Deklinatiounsachs schwenkt een en Teleskop ewech vum astronomeschen Horizont (Rektaszensioun) no uewen an ënnen.
Déi véier Fräiheetsgrade vun engem Teleskop sinn:
Rhea (Mound)
De Rhea (oder Saturn V) ass den zweetgréisste Mound vum Planéit Saturn. Et ass en Äismound.
Entdeckung
De Rhea gouf den 23. Dezember 1672 vum Giovanni Domenico Cassini entdeckt.
De Mound gouf no der Titanin Rhea, der Duechter vum Uranos an der Gaia aus der griichescher Mythologie, genannt. Den Numm „Rhea“ an déi vun nach siwe Saturnmounde goufe vum britteschen Astronom John Herschel an der 1847 Publikatioun Results of Astronomical Observations made at the Cape of Good Hope virgeschloen.
Bunneegenschaften
De Rhea kreest an 108 Stonnen a 25 Minutten ëm de Saturn, op enger mëttlerer Distanz vu 527.040 km. D'Bunn huet eng Exzentrizitéit vun 0,001 a steet 0,35° schréi zum Equatorplang vum Saturn. De Mound beweegt sech bannenzeg vun der Magnetosphär vum Saturn.
Opbau a physikalesch Eegenschaften
De Rhea huet en Duerchmiesser vun an der Moyenne 1.528 km. Seng kleng Dicht vun 1,240 g/cm3 léisst drop schléissen, datt de Mound zu ronn 2/3 aus Waasseräis souwéi engem Kär vu Silikatgestengs zesummegesat ass. Seng Albedo ass 0,65, dat heeschtt 65 % vum afalende Sonneliicht gi reflektéiert. Am Verglach zu de Mounden Tethys an Enceladus ass d'Uewerfläch relativ däischter. D'Temperatur op der Uewerfläch ass −174 °C am direkte Sonneliicht, an tëscht −200 an −220 °C am Schiet. De Mound Rhea rotéiert an 108 Stonnen a 25 Minutten ëm seng eegen Achs an huet domat, wéi eisen Äerdmound, eng gebonne Rotatioun. D'Rotatiounsachs steet 0,029° schréi zur Vertikaler vum Bunnplang.
De Rhea gläicht a senger Zesummesetzung, der Albedo an den Uewerflächestrukturen, dem Saturnmound Dione. Béid Mounden hunn ënnerschiddlech Hemisphären, se hunn awer warscheinlech déi selwecht Entwécklungsphase matgemaach.
De Rhea huet vill Krateren an huet plazeweis hell Strukturen. D'Uewerfläch kann unhand vun der Verdeelung a Gréisst vun de Kratere an zwee ënnerschiddlech Terrainer ënnerdeelt ginn. Ee mat Kratere iwwer 40 km Duerchmiesser an een zweeten, an Deeler vu Polar- an Equatorregioune, mat Kratern ënner 40 km Duerchmiesser. Dat deit dorop hin, datt Deeler vun der Uewerfläch wärend hirer Entwécklung duerch geologesch Prozesser erneiert goufen. Dee mat Ofstand gréisste benannte Krater mam Numm Mamaldi huet en Duerchmiesser vu 480 km a läit um Zentralmeridian där vum Saturn ofgedréiter Hemisphär. De südlechen Deel vu sengem kaum opfällege Rand reecht bis iwwer den Equator.
Déi féierend Hemisphär ass staark verkratert a weist keng gréisser Hellegkeetsënnerscheeder. Wéi beim Jupitermound Kallisto hunn d'Aschlagkratere keng Rankrampelien oder Zentralbierger, wéi si fir den Äerdmound oder de Planéit Merkur typesch sinn. Déi dënn Äiskuuscht vum Rhea huet iwwer geologesch Zäitraim ewech noginn, woubäi esou Strukturen ausgeglach goufen. Op der nächster Hemisphär vum Mound sinn hell Sträifen op enger däischterer Uewerfläch souwéi ettlech Aschlagkrater ze gesinn. D'Sträife entstoungen an enger fréierer Entwécklungsphas duerch Kryovulkanismus (Kale Vulkanismus), wou de Kär vum Mound nach flësseg war. Den Rhea huet eng visuell Magnitude vun 9,7m an ass domat, vun der Äerd aus gesinn, ee vun den hellste Saturnmounde. Fir de Mound ze gesinn, brauch een en Teleskop mat enger Objektivëffnung vun 10 cm.
Bei Moossresultater vun der Raumsond Cassini aus dem Joer 2005 huet eng Astronomegrupp Hiweiser op e Ranksystem aus Stëbs a bis zu engem Meter grouss Gestengsstécke ëm de Saturnmound fonnt. D'Moossinstrumenter vun der Sond hunn a bestëmmte Noberäicher vum Mound eng Konzentratioun vu Stëbspartikelen an dofir eng staark Deziméierung vun Elektrone vun der Saturnmagnetosphär registréiert. De Rhea wier domat den éischte Mound mat engem Ranksystem. Als Beweis hat nëmmen nach eng Foto gefeelt. An der Tëschenzäit steet fest, datt de Rhea keng Réng huet, well op Fotoe keng konnte fonnt ginn.
Atmosphärspur
Beim Laanschtfluch vun der Raumsond Cassini am Mäerz 2010 op enger Distanz vun nëmme 97 km hat e Massenspektrometer u Bord vun der Sond, Spuere vu Sauerstoff a Kuelendioxid registréiert. Déi Mound-Atmosphär huet op der Dagsäit däitlech méi Mass. Fuerscher huelen un, datt de Sauerstoff entsteet, wann elektromagnéitesch Stralung op d'Waasseräis vun der Mounduewerfläch trëfft an déi zersetzt. D'Kuelendioxid entsteet méiglecherweis bei der Oxidatioun vun organesche Moleküllen oder staamt aus Ausgasunge vum Uewerflächenäis. ,
Atacama Submillimeter Telescope Experiment
D'Atacama Submillimeter Telescope Experiment, ofgekierzt ASTE, ass e Radioteleskop fir de Submillimeterberäich.
D'ASTE-Teleskop mat engem Antennenduerchmiesser vun 10 m an enger héichpreziser Reflekterfläch gouf vu Mitsubishi Electric als Projet vun enger Antenn fir d'Atacama Large Millimeter Array (ALMA) gebaut. Et ass zanter 2004 als Eenzelteleskop fir Frequenze bis zu 900 GHz an der Pampa La Bola am Chile, op 4 860 m Héicht no bei der Plaz wou d'ALMA steet a Betrib.
Et ass e Projet vum National Astronomical Observatory of Japan, vun der Universidad de Chile a vun e puer japaneschen Univeristéiten.
Classic Brugge-De Panne 2022
Déi 46. Editioun vun der Classic Brugge-De Panne (offiziell:Oxyclean Classic Brugge-De Panne a virdrun Driedaagse Brugge-De Panne gouf den 23. Mäerz 2022 gefuer. Se stoung um Kalenner vun der UCI World Tour 2022 a gouf tëscht Bruges a La Panne gefuer.
Se gouf vum Belsch Tim Merlier gewonnen.
Barbara Auer
Nom Ofschloss am Heinrich-Suso-Gymnasium zu Konstanz huet d'Barbara Auer op der Hochschule für Musik und Darstellende Kunst Hamburg studéiert. Hir éischt Roll am Theater krut si am Stadttheater Mainz, duerno hat si Engagementer zu Osnabrück an am Schauspielhaus Wuppertal.
Die Macht der Gefühle vum Alexander Kluge war hiren éischte Kinosfilm.
The Lion in Winter (Film 1968)
The Lion in Winter ass e brittesch-US-amerikaneschen historesche Film vum Anthony Harvey aus dem Joer 1968.
Ëm wat geet et am Film?
Intrigen um engleschen Haff ëm d'Nofolleg vum Henry II.
Jacques Chirac
De Jacques René Chirac, gebuer den 29. November 1932 zu Paräis an do gestuerwen de 26. September 2019, war ee gaullistesche Politiker a Staatsmann. Hie war vum 17. Mee 1995 bis de 16. Mee 2007 President vun der franséischer Republik. Virdru war hie vum 27. Mee 1974 bis de 26. August 1976 a vum 20. Mäerz 1986 bis den 10. Mee 1988 Premierminister vun der Franséischer Republik a vum 20. Mäerz 1977 bis de 16. Mee 1995 Buergermeeschter vu Paräis.
Simencourt
Simencourt ass eng franséisch Gemeng am Departement Pas-de-Calais an der Regioun Hauts-de-France.
Route de France féminine 2007
D'Route de France féminine 2007 ass déi zweet Editioun vun der Route de France féminine, der gréisster Etappecourse fir Dammen a Frankräich. Den Organisateur vun der Course ass de Veräin Organisation Routes et Cycles (ORC).
Corbi
De Corbi, eigentlech Gilles Corbi an och bekannt als De Kueb, gebuer den 28. Februar 1985 zu Lëtzebuerg, ass e lëtzebuergesche Rapper vun Zolwer. Hien ass Member vun De Läb.
Fir d'Weltausstellung 2010 zu Shanghai war de Corbi e Member vum Museksprojet Brach, mat deem hien en Album opgeholl huet an a China opgetrueden ass.
2012 hunn hien an de Rico Querin ënner dem Numm "Rocky an de Kueb" den Titel Zuma opgeholl.
2015 huet de Corbi säi Soloalbum De gëllene Stull verëffentlecht. Schonn 2014 war den Titel De gudden Drot als Single erauskomm.
Explorer 8
Start
Den 41 kg schwéiere Satellit gouf mat enger Rakéit vum Typ Jupiter-C vun der Startramp LC-26 B vun der Cape Canaveral Air Force Station gestart.
Missioun
D'Missiounszil war déi detailléiert Erfuerschung vun der Ionosphär mam Schwéierpunkt vun der Elektronendichtmiessung, der Elektronentemperatur, der Ionekonzentratioun, der Ionemass, der Streeung a Verbreedung vu Mikrometeoritten souwéi vun hirer Mass. Mat dëse Miessunge sollt déi zäitlech a raimlech Verdeelung vun den Elektronen an de Mikrometeoritten analyséiert ginn, woubäi och d'Begleetëmstänn wéi déi voll Sonnenastralung beuecht goufen.
D'Notzlaascht war an enger zylindrescher Aluminiumkapsel. Den Zylinder war 76 cm laang an hat och en Duerchmiesser vu 76 cm. Den Transmitter fir d'Datesendung hat eng Leeschtung vun 100 mW a gouf vun enger Quecksëlweroxid-Zénk-Batterie gespeist.
D'Gewiicht vun den Instrumenter louch bei 8,4 kg. D'Instrumentesektioun um viischten Enn vum Satellit an déi ofgebrannt véiert Stuf vun der Rakéit hunn d'Äerd als eng Eenheet ëmkreest, déi sech 750-mol an der Minutt ëm hir Längsachs gedréit hat. Op Solarzelle gouf verzicht, fir d'Experimenter net duerch d'Opluede vun de Solarzellen ze beaflossen.
Zu de Miessinstrumenter hunn eng Sond fir d'Miesse vu Widerstänn gehéiert, souwéi eng Ionefal, eng Langmuir-Sond, eng Sond fir Spanungsbremsung, zwéi Mikrometeorittendetekteren, e Miessinstrument fir Elektrostatik an eng Temperatursond.
Verbleif vum Satellit
De 27. Dezember 1960 war d'Batterie eidel. Den Explorer 8 huet nach bis den 28. Mäerz 2012, 01:14 Auer GMT, d'Äerd ëmkreest. Dunn ass de Satellit an d'Äerdatmosphär agetratt an dierft vollstänneg vergloust sinn. D'Ofstuerzkoordinate sinn 16.8° S/73.2° W.
Kubikliichtjoer
E Kubikliichtjoer ass eng Volumeneenheet an der Astronomie. Si bezeechent de Volume vun engem Wierfel mat enger Kantelängt vun engem Liichtjoer (9,46 Billioune km). E Kubikliichtjoer ass domat ongeféier 8,47 · 1047 m³ grouss.
Staden
Staden ass eng belsch Uertschaft a Gemeng an der Provënz Westflandern.
100-Meter-Laf
Den Athlet muss eng gutt Reaktiounszäit an eng séier Beschleunegung hunn. Hie muss explosiv aus dem Startblock erauskommen. Op där Streck leeft den Athlet keng Gefor an de Laktatberäich ze kommen (d. h. z'iwwersaieren).
Rekorder
Weltrekord:
Lëtzebuergesche Rekord:
María Denis
D'María Denis gebuer als María Ester Beomonte den 22. November 1916 zu Buenos Aires a gestuerwen de 15. Abrëll 2004 zu Roum war eng italieenesch Schauspillerin.
Fontainebleau
Fontainebleau ass eng franséisch Stad an der Île-de-France, am Südweste vum Departement Seine-et-Marne an am Norde vum Gâtinais français. Et ass de Sëtz vun der Ënnerprefektur vum Arrondissement Fontainebleau.
Geographie
D'Gemeng läit op enger Héicht vun tëscht 42 an 150 Meter am breeden Dall vun der Seine, un déi s'awer nëmmen op enger Streck vu ronn engem Kilometer am Nordoste stéisst. Et ass déi gréisst Gemeng an der Île-de-France an ass bal komplet vun engem Bësch bedeckt dee sech och nach iwwer d'Nopeschgemengen ewechzitt an eng total Fläch vu 25.000 Hektar huet.
Hydrographie
Um Gebitt vun der Gemeng vu Fontainebleau, a besonnesch am Bësch selwer, gëtt et en ettlech Suppenen, vun deenen déi gréisst, d'Mare aux Évées, d'Quell vun der eenzeg nennenswäerter Baach, dem Ru de la Mare aux Évées, ass.
Geologie
Fontainebleau an d'Ëmgéigend läit op enger bis zu 50 Meter décker Sandschicht, ënner där eng grouss Waassernapp ass, där hir Quellen an den Nopeschgemengen erauskommen. Iwwer dem Sand si plazeweis Fielsbänken an deenen an der Zäit Steekaulen exploitéiert goufen, déi ënner anerem d'Steng fir d'houfeisefërmeg Éierentrap vum Schlass vu Fontainebleau geliwwert hunn, souwéi ronn 4 Millioune Pavésteng fir d'Paräisser Stroossen.
Verkéier
D'Gemeng ass iwwer d'Gare Fontainebleau - Avon, déi se sech zanter 1855 op der Eisebunnsstreck Paräis-Marseille mat der Nopeschgemeng Avon deelt, ugeschloss. Et gëtt awer och nach zwou Halten am Bësch vu Fontainebleau, an zwar déi vu Fontainebleau-Forêt an déi vun Thomery, woubäi dës lescht Uertschaft eng Gemeng fir sech ass.
Un de Stroosseverkéier ass s'iwwer e puer Departementstroossen ugeschloss, wovun déi wichtegst d'D606 an d'D607 sinn. Ganz am Weste vun der Gemeng Fontainebleau féiert d'Autobunn A6 déi och en Deel vun der E15 ass vu Paräis iwwer Auxerre, Beaune, Lyon asw. bis an de Midi (Autoroute du Soleil).
Vun 1896 bis 1953 ass zu Fontainebleau en Tram gefuer.
Toponymie
Den Numm Fontainebleau ass relativ al. E gëtt fir d'éischt an engem Dokument vum Louis VII. vun 1137 als fontem Blaihaut ernimmt. An der Charta vum Louis IX. iwwer d'Grënnung vum Monastère des Maturins gëtt den Numm Fonteblaudi ernimmt an am Testament vum selwechte Kinnek ass den Numm Fons Blaudi ze fannen. De Jean de Joinville gebraucht an der Histoire de Saint-Louis den Numm Fontainebliaut
An der Zäit vun der franséischer Revolutioun huet d'Gemeng Fontaine-la-Montagne oder Fontaine-le-Vallon geheescht. .
Etymologie
Wann et den Etymologen an Historiker nogeet, gëtt et op d'mannst eng hallef Dose méiglech Erklärunge vun deenen der nëmmen e puer hei opgezielt ginn.
D'Awunner vu Fontainebleau nenne sech Bellifontains, ginn awer och mol als Fontainebleaudiens bezeechent. Déi sportlech Leit, déi aus der ganzer Paräisser Géigend am Bësch vu Fontainebleau, wou et grouss a komplizéiert Fielsformatioune gëtt, d'Biergklammen trainéiere kommen, gi les Bleausards genannt.
Historesch Entwécklung
Fontainebleau ass no an no entstanen, well déi franséisch Kinneke mat Virléift do, an der grousser "Forêt de Bière" (haut: "Forêt de Fontainebleau"), op d'Juegd gaange sinn. 1137 gëtt d'Schlass (e klengt Juegdschlass) ënner dem Kinnek Louis VII. fir d'éischt ernimmt. D'Gebitt louch am Parbezierk vun Avon, eng Uertschaft, déi haut direkt u Fontainebleau stéisst. D'Uertschaft ass besonnesch bekannt wéinst dem Schlass, dat stänneg aus- an ëmgebaut gouf, an zwar bis an d'19. Joerhonnert (Napoleon III.). Well dat Schlass fir all geschichtlech Period eppes opzeweisen huet, ass et sécher eent vun den interessantste Schlässer a Frankräich, ee reegelrecht Billerbuch vun der franséischer Geschicht. All Kinnek oder Keeser huet do seng Spuer hannerlooss, an den Napoleon Bonaparte huet d'Anlag als "la vraie demeure des rois, la maison des siècles" bezeechent. Wéinstens zwéi Kinneken, de Philippe IV., genannt "le Bel", an de Louis XIII., sinn zu Fontainebleau gebuer a gestuerwen. D'Schlass war ëmmer eng vun de beléiftste Residenze vun der franséischer Monarchie.
An der Zäit vum Kinnek François Ier gouf d'Schlass komplett am Renaissance-Stil zu engem reegelrechte Palais ëmgebaut (vgl.: d'"Galerie François Ier", z. B.), wat ë. a. d'École de Fontainebleau an der Molerei ervirbruecht huet. Bedeitend Kënschtler an Architekten hunn deemools zu Fontainebleau gewierkt: de Rosso, de Bernard Palissy, de Primaticcio, asw. D'Aktivitéiten am Schlass a ronderëm erklären, firwat relativ séier eng Uertschaft do, matzen am Bësch, entstanen ass. D'Parkierch vu Fontainebleau ass net zoufälleg dem hellege Louis geweit.
Fontainebleau, mam wëll-romantesche Bësch a mat der grousser Schlassanlag, awer och mat den Nopeschgemengen a Kënschtlerkolonië Barbizon, Bourron-Marlotte a Milly-la-Forêt, ass zanter dem 19. Joerhonnert eng beléift Destinatioun fir d'Paräisser Bourgeoisie, déi sech de Weekend oder am Congé do erhuele kënnt. Awer och aner Leit, aus aller Welt, si mol op Fontainebleau komm, besonnesch Moler, Schrëftsteller a Museker. Dofir huet d'Uertschaft eng Partie sozio-kulturell Ariichtungen opweises, déi een net onbedéngt a sou enger éischter klenger Stad erwaart: en Theater, de "Conservatoire américain", e Chineesesche Konschtmusée (an engem Deel vum Schlass), een Auktiounshaus, eng Antenn vun den Archives nationales, eng berüümt Reitschoul, de Centre sportif d'équitation militaire (CSEM), een Hippodrom an e Reitstadion sou wéi en ettlech privat Reitschoulen, Strukture fir Alpinissem ze praktizéieren (160 verschidde Parcoursen, mat alle Schwieregkeetsgraden!), asw. Eng Parti Paräisser zéie sech am Pensiounsalter op Fontainebleau zeréck. Si fannen do ee räicht soziokulturellt Liewen a sinn nëmmen eng gutt hallef Stonn mam Zuch oder mam Auto vu Paräis ewech.
D'Offizéischschoul École spéciale militaire, déi 1803 vum Éischte Konsul Napoleon Bonaparte gegrënnt gouf, koum d'éischt op Fontainebleau, an e wéineg spéider op Saint-Cyr, ier se an de 70er Joren an de Camp vu Coëtquidan zu Guer geplënnert ass.
D'École d'application de l'artillerie et du génie, déi 1794 zu Metz duerch d'Zesummeleeë vun der aler kinneklecher Artillerieschoul vu Metz a vun der aler kinneklecher Génieschoul vu Mézières gegrënnt gi war, gouf kuerz no der Nidderlag vun 1870 an dem Verloscht vun Elsass-Loutrengen (deemno och vun der Festungsstad Metz) fir eng laang Zäit op Fontainebleau verluecht.
De Bataillon de Joinville, eng militäresch Elitesportseenheet, war vun 1967 bis zu senger Opléisung am Joer 2002 zu Fontainebleau doheem.
Pieter Bruegel den Eeleren
De Pieter Brueg(h)el den Eeleren, gebuer ëm 1525/1530 bei Breda oder Bree,, a gestuerwen de 5. September 1569 zu Bréissel, och de Drol genannt, war e Moler vun der hollännescher Renaissance.
Fontainebleau
Historesch Entwécklung
Nom Zweete Weltkrich goufen zivil a militäresch Ariichtungen, déi am Zesummenhang mam Pakt vu Bréissel, respektiv mam Nordatlantikpakt a mat der NATO, geschaf gi waren, zu Fontainebleau installéiert. Fir d'Kanner vun de ville friemen Offizéier an Ënneroffizéier gouf dunn och eng École internationale gegrënnt, déi bis 1967 bestanen huet (1966 hat de President Charles de Gaulle Frankräich aus de Kommandoinstanze vun der NATO erausgeholl, an d'NATO-Ariichtunge sinn all aus Frankräich Richtung Belsch an Holland fortgezunn).
Pieter Bruegel den Eeleren
Hien ass fir seng Duerstellunge vum baierleche Liewen a Flandern vum 16. Joerhonnert bekannt.
Fontainebleau
Historesch Entwécklung
De bekannten INSEAD, eng Business-Schoul vu Weltrang, ass zu Fontainebleau doheem.
Haut gëtt et zu Fontainebleau nach d'École des sous-officiers de la Gendarmerie nationale.
Zanter Enn 1998 ass de Bëschmassiv vu Fontainebleau (= 17 073 Ha fir de Staatsbësch eleng) als Réserve de biosphère vun der UNESCO klasséiert.
Moler, Architekten an aner Kënschtler
De Bernard Molitor, ee Konschtschräiner aus der Zäit vum Louis XVI, deen zu Betzder, am Herzogtum Lëtzebuerg, gebuer war a laang zu Paräis gewierkt huet, ass zu Fontainebleau begruewe ginn.
David Alexandre Winter
Den David Alexandre Winter, gebuer de 4. Abrëll 1943 zu Amsterdam als Leon Kleerekoper, ass en hollännesche Sänger. Seng Lidder ware gewéinlech op Franséisch.
Hie war Member vun de Museksgruppen Daddy's Act an Jumping Pop-In. 1968 hat de Winter seng gréissten Hit mat Oh Lady Mary.
Hien huet Lëtzebuerg beim Eurovision Song Contest 1970 zu Amsterdam mam Lidd "Je suis tombé du ciel" vertrueden. Hie koum op déi 12. Plaz mat 0 Punkten.
De Sänger lieft a Frankräich. Hien ass de Papp vun der Schauspillerin a Musekerin Ophélie Winter a vum Museker Mickaël Winter.
Terence Hill
Den Terence Hill, gebuer als Mario Girotti den 29. Mäerz 1939 zu Venedeg, ass en italieenesch-US-amerikanesche Schauspiller, Filmproduzent, Dréibuchauteur a Filmregisseur.
Sébastien Rémy
De Sébastien Rémy, gebuer de 16. Abrëll 1974 zu Däitsch-Oth, ass e fréiere franséisch-lëtzebuergesche Foussballspiller.
Hien huet fir de Sporting Mertzig an den F91 Diddeleng gespillt.
Tëscht dem 21. August 2002 am 27. Mee 2008 huet hie fir déi lëtzebuergesch Foussballnationalekipp gespillt.
Route de France féminine 2006
D'Route de France féminine 2006 ass déi éischt Editioun vun der Route de France féminine, der gréisster Etappecourse fir Dammen a Frankräich. Den Organisateur vun der Course ass de Veräin Organisation Routes et Cycles (ORC).
Prêtres interdits
Prêtres interdits ass franséische Film vum Denys de La Patellière aus dem Joer 1973.
Ëm wat geet et am Film?
Den Abbé Rastaud (Robert Hossein) verléift sech an d'Françoise (Claude Jade)...
Jules Flandrin
De Jules Flandrin, gebuer den 9. Juli 1871 zu Corenc bei Grenobel a gestuerwen zu Paräis am Mee 1947, war e franséische Moler.
De Flandrin war e Schüler vum Gustave Moreau a vum Puvis de Chavannes. Hien huet haaptsächlech Landschaften an Dänzer gemoolt.
Schëld A, 22c
Originaltext aus dem Code de la route:
''23. Intersection avec une route sans priorité - Le signal A,22c indique aux conducteurs l'approche d'une intersection où ils bénéficient de la priorité de passage par rapport aux usagers qui circulent sur l'autre chaussée de l'intersection. Le symbole indique schématiquement la configuration de l'intersection''.
Savy-Berlette
Savy-Berlette ass eng franséisch Gemeng am Departement Pas-de-Calais an der Regioun Hauts-de-France.
Driedaagse Brugge-De Panne 2020
Se gouf vum Belsch Yves Lampaert gewonnen.
Schrëft
Eng Schrëft ass en Zeechesystem, mat deem geschwate Sprooch, oder Gedanken, vun Hand mat engem Schreifgeschier op e Support (Papyrus, Pergament, Pabeier,...) opgedroe ginn. Als Schrëft gëtt och en Ensembel vu geschriwwene Buschtawe bezeechent.
Schëld A, 22c
Bemierkungen
D'Schëld A,22c kann nëmmen op de Virfaartsstroossen opgestallt gi wann d'Schëld B,1 oder B,2a op der Strooss ouni Virfaart opgestallt ass.
Schrëft
Mëttelalter
Kuckt: Karolengesch Minuskel
Quellen
Brockhaus - Die Enzyklopädie: in 30 Bänden. 21., neu bearbeitete Auflage.
Kendall Jenner
D'Kendall Nicole Jenner, gebuer den 3. November 1995 zu Los Angeles, ass eng US-amerikanesch Schauspillerin.
Green Party of the United States
D'Green Party of the United States, kuerz Green Party, GPUS oder Greens ass eng gréng progressiv politesch Partei an den USA.
Si ass no den zwou grousse Parteien (den Demokraten an de Republikaner) an der Libertarian Party déi véiertgréisst Partei am Land wat d'Memberzuele betrëfft.
Si ass 2001 mat der Fusioun vu verschidde lokale grénge Parteien entstanen a konnt sech séier als wichtegst gréng Organisatioun an den USA etabléieren.
Glacis (Lampertsbierg)
De Glacis ass eng Plaz no beim Zentrum vun der Stad Lëtzebuerg tëscht dem Quartier Lampertsbierg an der Uewerstad. D'Plaz ass agegrenzt:
Zwou Stroossen (d'Avenue de la Faïencerie an d'Avenue Victor-Hugo) déi an Nord-Süd-Richtung d'Plaz duerchquieren, deelen de Glacis an dräi Deeler: den ënneschten (westlechen) Deel gëtt gemenkerhand Klenge Glacis genannt, iwwerdeems den ieweschten (ëstlechen) Deel de Päerdsmaart ass.
Green Party of the United States
D'Green Party krut bei de Presidentschaftswalen 2000 gréisser Opmierksamkeet, well hire Kandidat, de Ralph Nader, iwwer 2,8 Millioune Stëmme (2,74%) krut. Vill Demokraten an och e puer Grénger hunn dem Nader spéider virgeworf, den Al Gore, Kandidat vun den Demokraten, hätt wéinst him d'Wale géint den George W. Bush verluer. Trotzdem bleift dem Nader säin Impakt op den Ausgang vun de Walen ëmstridden. ,
Glacis (Lampertsbierg)
Haut ass de Glacis dee gréisste Parking ënner fräiem Himmel an der Stad; et passen eng 1200 Autoen drop an - um Klenge Glacis - ronn 50 Bussen.
Geschicht
De Glacis hat, soulaang d'Festung Lëtzebuerg bestoung, eng reng militäresch Fonctioun: Eng grouss fräi Plaz baussent de Maueren, am Siichtfled vun de Wuechten, déi engem Ugrëffer keng Geleeënheet géif bidden, sech ze verstoppen oder ze verschanzen.
Wéi d'Festung geschleeft an de Stadpark ugeluecht gouf, ass d'Plaz eidel bliwwen. 1890 gouf fir d'éischt d'Schueberfouer do ofgealen, wat bis haut all Joers de Fall ass. Geschwë gouf sech d'Fro gestallt, ob een déi Plaz, gënschteg geleeën tëscht der Uewerstad an dem Lampertsbierg, net besser notze kéint. 1900 huet de Staatsarchitekt Charles Arendt proposéiert, tëscht der Avenue Pasteur an der Avenue Victor Hugo eng neigotesch Kathedral a Pilgerplaz ze bauen, wou bis 3.000 Leit dra Plaz hätten. Et blouf bei der Propos. 1902 gouf e Stadentwécklungsplang vum Josef Stübben virgestallt; de Glacis war dorp als "Champ des foires" ausginn. Eng Bamallee um Plang, déi de Lampertsbierg mat der Stad, queesch iwwer de Glacis, hätt solle verbannen, ass net realiséiert ginn.
1929 huet d'Regierung fonnt, de Stater Kolléisch bräicht en neit Gebai. Vun enger zéng méigleche Sitte gouf de Glacis zeréckgehalen. 1937 huet den Hubert Schumacher de Concours vum Entworf vun engem neie Gebai gewonnen, an den 29. Mäerz 1940 huet de Staat den Terrain dofir (do wou haut de Boulevard Robert Schuman an den Neien Theater sinn) kaaft. Mat der däitscher Invasioun, 6 Wochen drop, war och dëse Projet gestuerwen. De Kolléisch sollt, 25 Joer dono, op de Geesseknäppche kommen.
2016, an hirem Avis zum PAG vun der Stad Lëtzebuerg, huet d'Commission d'aménagement am Inneministère d'Fro opgeworf, ob ee sech net sollt iwwerleeën, dës grouss Broochfläch ze bebauen. De Schäfferot vun der Stad huet déi Iddi awer verworf. Sou bleift, op d'mannst bis zu engem neie PAG, ëm d'Hallschecht vum Joerhonnert, de Glacis weiderhin eng grouss Parkplaz, op där all Joers d'Fouer ofgehale gëtt.
Schueberfouer
All Joer am August a September ass d'Schueberfouer um Glacis.
(2340) Hathor
Den (2340) Hathor ass en Asteroid vum Aten-Typ. Dat ass eng Grupp vun Asteroiden, deenen hir Bunne gréisstendeels bannenzeg vun der Äerdbunn verlafen a s'och vu banne kräizen.
Säin Numm ass ofgeleet vun der Himmelsgëttin Hathor aus der egyptescher Mythologie.
Den Hathor gouf den 22. Oktober 1976 vum Charles Kowal entdeckt.
Den Asteroid leeft op enger exzentrescher Bunn tëscht 0,4642 A.E. (Perihel) an 1,2236 AE (Aphel) an 283 Deeg ëm d'Sonn. D'Bunnexzentrizitéit ass 0,45 woubäi d'Bunn ëm 5,85° géint d'Ekliptik gebéit ass.
Seng Gréisst gëtt op 0,3 km geschat. D'Albedo ass 0,2.
Ramasse
Ramasse ass eng franséisch Gemeng am Departement Ain (01) an der Regioun Auvergne-Rhône-Alpes.
Se läit an der natierlecher Géigend vum Revermont a besteet aus den zwou klengen Uertschaften Ramasse a Ramasse-d'en-Bas.
Jarville-la-Malgrange
Jarville-la-Malgrange ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Nationalstrooss 882 (Belsch)
D'Nationalstrooss 882 ass eng belsch Nationalstrooss an der Provënz Lëtzebuerg a Wallounien.
D'Strooss huet hiren Ufank zu Arel um Rond-point vun der N4 am Quartier Callemeyn a féiert vun do iwwer Fruessem laanscht Bunnert a Giisch op déi lëtzebuergesch Grenz zu Uewerpallen wou se Uschloss un déi lëtzebuergesch N22 huet. S'ass 4,9 km laang.
Fréier Situatioun
Ier de Contournement zu Fruessem gebaut war, hat N882 hiren Ufank bei der Maartplaz zu Arel an der Dikrecher Strooss. Den ënneschten Deel vun der Dikrecher Strooss vun ënner der Bréck vun der N4, laanscht den Areler Kierfecht bis op den Uschloss mat der Réidenerstrooss gëtt duerfir och nach als N882 gefouert.
Lëscht vun den nationale Monumenter an der Gemeng Wäiswampech
An dëser Lëscht vun den nationale Monumenter an der Gemeng Wäiswampech sinn all national Monumenter opgezielt, déi an der lëtzebuergescher Gemeng Wäiswampech ze fanne sinn (Stand: ).
Wäiswampech
Legend: MN – Immeubles et objets classés monuments nationaux; PCN - Patrimoine culturel national; PMN - Immeubles et objets proposés au classement comme monument national; ICMN/ICPCN - Intention de classement; IS – Immeubles et objets inscrits à l'inventaire supplémentaire
Ramasse (Homonymie)
Ramasse ass:
Biot (Moundkrater)
De Biot ass e klenge schosselfërmegen Aschlagkrater an de südlechen Ausleefer vum Mare Fecunditatis op der viischter Moundsäit. Hie läit nërdlech vum Vallis Snellius an nordwestlech vum Krater Wrottesley.
De Rand vum Biot ass bal kreesfërmeg an de schaarfkantege Kraterrand huet nëmme kleng Erosiounsspueren. Déi bannenzeg Kraterwänn fale gläichméisseg op e relativ klenge Kraterbuedem erof. Si hunn eng méi héich Albedo wéi dat d'Mare ronderëm.
An där vum Charles A. Wood a Leif Andersson 1978 formuléierter an applizéierter Klassifizéierung vun net erodéierten an iwwerformte Krateren ass de Biot den Typusexemplar fir déi mat BIO bezeechent Form vu schosselfërmege Kratere mat däitlech ofgesatem Buedem.
De Krater gouf am Joer 1935 vun der I.A.U. nom Jean-Baptiste Biot (1774–1862) genannt.
Saulty
Saulty ass eng franséisch Gemeng am Departement Pas-de-Calais an der Regioun Hauts-de-France.
Schëld C, 4b
D'Schëld C,4b ass e Verkéiersverbuetsschëld dat ugëtt, datt et verbueden ass eran ze fuere fir dräi Kategorië vu Gefierer; d'Illustratioun hei niewendru ass nëmmen e Beispill. D'Schëld C,4b kann nëmme bannent enger Uertschaft gebraucht ginn